**ÅRSMELDING KLEPP IL 2012**



Klepp IL – For dei som vil

**Innhold**

Sakliste Årsmøte 2012 3

Årsmelding Hovedstyret 4

Lederen 4

Økonomi 4

Sport 5

Møtestruktur 6

Klepp IL på web 6

Anleggsutvikling 6

Strategi og organisasjonsarbeid 7

Årsrapport fra vaktmestergruppen 8

Anlegg 8

Renhold 9

Årsmelding Idrettsmerket 2012 10

Årsmelding Barneidretten 11

Oppsummering 11

Trenere 11

Administrativt 11

Sommeravslutning 12

Juleoppvisning 12

Inntektsbringende arbeid 12

Målsetting for barneidretten i 2013 12

Årsmelding Orienteringsgruppen 13

Årsmelding håndballstyret 14

Sportslig status 14

Årets spillere: 15

Arrangement: 16

Økonomi 16

Utfordringer foran sesongen 2012 /13 16

Styre og støtteapparat sesongen 11/12 17

Årsmelding HU-laget 18

Årsmelding Fotball Bredde 22

Økonomisk 22

Billotteri 22

Kleppkortet 22

Klepp Sparebank Cup 22

Scoringsklubben for Herrelaget 22

Tine Fotballskole 22

FFO 23

Herre A 2012 24

Dommerkoordinator 27

Årsmelding ungdomsutvalget 28

Årsmelding Turn 31

Møter 31

Representasjon 31

Tillitsverv 31

Trenere 32

Stevner/Treff/konkurranser 32

Arrangement 33

Årsmelding Kvinner Elite 34

Styrets sammensetning: 34

Administrasjon og drift 36

Arrangement 2012 36

Inntektsbringende tiltak 2012: 37

Ansatte 2012 38

Økonomi 38

Organisasjon 38

Sport 38

Årsmelding fra kasserer for året 2012 40

Balanse pr 31.12.2012 42

Regnskap 2012 – Budsjett 2013 43

Resultatregnskap avd. 10 – 14 44

Resultatregnskap avd. 15 – 30 45

Resultatregnskap avd. 40 – 60 46

Resultatregnskap avd. 70 – 80, og Klepp IL samlet 47

Noter til regnskap for Klepp Idrettslag 2012 1

## Sakliste Årsmøte 2012

1. Godkjenne stemmeberettigede
2. Godkjenning av innkalling og sakliste
3. Valg av møteleder, referent og 2 representanter til å underskrive protokollen
4. Gjennomgang og godkjenning av årsmelding 2012
5. Gjennomgang og godkjenning av regnskap 2012
6. Behandling av innkomne forslag:
   1. Utvikling og avhending av anlegg som Klepp IL eier.
7. Fastsette medlemskontingent
8. Vedta budsjett – Orientering om nedbetalingsplan lån til Klepp Sparebank.
9. Valg:
   1. Valg av leder i Hovedstyret
   2. Valg av nestleder i Hovedstyret
   3. Valg av 1.varamann til hovedstyret
   4. Valg av kontrollkomiteen
   5. Valg av idrettsmerkeansvarlig
   6. Valg av nemnd for ærestegn
   7. Valg av valgkomiteen for 2011

## Årsmelding Hovedstyret

### Lederen

Det jobbes godt i klubben både de fast ansatte og alle som bidrar med dugnadstimer, det er nesten ufattelig når du ser på hvor mange timer det blir lagt ned i dugnadsarbeid i uken i en Klubb som Klepp IL. Dere er alle med på å bidra til et godt miljø for medlemmene og dere legger til rette for at alle skal ha muligheten til en god og kvalitativ utvikling på den arena utøverne deltar på. Og som jeg har sagt før, det er helt ok å være god i Klepp IL. Og vi har utrolig mange flinke utøvere, trener og støtteapparat i klubben.

Jeg vil også benytte anledningen til å nevne at vi nå har fått på plass markedsansvarlig i Klepp IL og det er fantastisk, Elfin Lea takke ja og startet opp med denne jobben i slutten av november. Vi har stor tro på at vi skal lykkes med dette viktige arbeide og jeg vil oppfordre alle til å bidra slik at Elfin lykkes med arbeidet sitt. Høsten 2012 bar nok preg av at daglig leder valgte å slutte i KleppIL og at det var utfordrende å finne en som et krevende styre kunne finne god nok til å lede klubben. Etter flere runder i markedet lykkes vi med å få ny daglig leder, Thomas Langholm Engen takket ja og han har kommet veldig godt i gang og vi er optimistiske som aldri før. Thomas er en ung og ambisiøs leder, tatt godt tak i utfordringene, og jeg er sikker på at han vil bidra positivt og lykkes som leder i Klepp IL

At vi har en flott klubb er det ingen tvil om, vi presterer som aldri før på banene og det er veldig kjekt å kunne meddele at vi har verdens beste håndball trener i klubben vår.

Jeg vil herved benytte anledningen til å rette en stor takk til alle sammen og ønske dere riktig godt nytt sportslig år.

### Økonomi

Året 2012 har i likhet med de siste årene vært preget av en hårfin balanse mellom utgifter og inntekter. Selv med god fokus på økonomistyring og ekstra dugnadsarbeid i gruppene ble resultatet for laget et underskudd på 213 700 kroner, mot 2011 som hadde et mindre underskudd på 20 000 kroner.

Det har ikke lykkes laget å skaffe tilstrekkelig nye inntekter etter bortfall av stadionbyggavtaler samtidig med økte kostnader til drift og vedlikehold av anlegg samt sponsorutgifter.

Året har gitt noen nye sponsorkontrakter og ca 30 % av lagets inntekter kommer fra annonser, skilt og sponsoravtaler. Hovedstyret har fortsatt som mål, at en sammen med gruppene, må bli flinkere til sponsorarbeid. Laget fikk også engasjert markedsleder på senhøsten.

Hovedstyret vil takke alle gruppestyrene for godt arbeid med økonomistyring.

Budsjettet for 2013 legger opp til tilsvarende medlems- og aktivitetsnivå som i 2012 og vil igjen kreve nøye overvåking av klubbens økonomi.

### Sport

Dei største sportslege hendingane i 2012 var då J16 spilte finalen i NM og turngruppa deltok på Eurogym i Portugal.

NM finalen vart spelt på Klepp stadion, med påfølgande bankett i Sandnes. Det ble lagt ned ufattelig mange dugnadstimer i forkant av finale arrangementet mellom Klepp IL J16 og Arna Bjørnar. Det er bare å ta av seg hatten når vi ser hvor stor entusiasme hvor mange møter hvor stort nettverk og ikke minst hvor profesjonelle våre trenere, oppmenn og støtteapparat er. Men så har det ikke manglet på gode tilbakemeldinger. Det ble delt ut superlativer i fleng både fra forbundet, Rogaland fotball krets vår egen ordfører og ikke minst fra vår motstander som ikke kunne skryte nok. Rammene var på plass og vi satt spent på tribunen og fulgte kampen, men Arna-Bjørnar ble et nummer for store og sikret seg NM-gull for J16 med 2-1 seier over Klepp 14. oktober 2012. Hele 753 tilskuere hadde tatt turen til Klepp Stadion for å se en særdeles jevn kamp i rent vestlandsoppgjør. Et slikt arrangement med slike tilbakemeldinger skal vi ta til oss og tenke tilbake på når vi står på sidelinjen under vintertreningen i striregnet.

Vi kan også skilte med kretsmesterskap både for G13 og J14 og jeg er ikke i tvil om at vi har mange gode spillere og veldig godt støtteapparat i klubben vår. Det er både inspirerende og hyggelig at vi får disse resultatene, så her vil jeg benytte muligheten til å gratulere, og det er det bare å stå på videre..

For herrelaget vårt ble slutten av sesongen mer enn spennende... Klepp sitt flaggskip kjempet en heroisk kamp for å unngå å rykke ned en divisjon. Og «guttene til Damsen» klarte å redde laget i land i siste kamp… og takk for det.

Toppserielaget på kvinnesida hadde en sesong midt på treet og ble nummer 7 på tabellen. Det var ikke i tråd med lagets målsetninger, men likevel var plasseringen opp en plass i forhold til 2011.

Klepp turn viste seg frem på Eurogym. Og for de av dere som ikke vet helt hva dette er, så er dette et stevne som arrangeres av European Union of Gymnastics. Her viste jentene virkelig hva de er bygget av, de gjorde en fantastisk prestasjon og ble trukket ut for en ekstra oppvisning på gallaen om kvelden. Det var ikke mindre en 8000 tribunen så dette må ha vært en opplevelse for livet.

I håndballgruppa fortsatte aktivitetsveksten i 2012 og vi har gjennom året som har gått nådd noen milepæler som for få år siden var utenkelige.

I fjor høst fikk fans og media verden over sjansen til å stemme på hvem de mente var verdens beste trener på herre- og damesiden. Etter en lengre periode hersket det ingen tvil om hvem som kapret den ærefulle prisen på damesiden med en tredjedel av stemmene. Thorir Hergeirsson, landslagstrener for Norge og Klepp G13, ble kåret til verdens beste håndballtrener - og fikk utdelt pris for dette i Barcelona, Spania, tidligere i uken. Hergeirsson har tidligere uttalt følgende til handball.no om prisen: "Jeg synes det er veldig hyggelig å bli kåret i en slik avstemming. Dette er en anerkjennelse til teamtankegangen og teamarbeidet. Laget/teamet blir så bra som hver og en er villig til og evner å bidra med inn i fellesskapet. Vi gjør hverandre gode."

Klepp IL gratulerer Thorir Hergeirsson med en fantastisk prestasjon!

Barneidretten har meir medlemmar enn nokon gong, og det er svært tydeleg at det tilbodet barneidretten har, er noko born og vaksne i Klepp setter stor pris på. Likevel vart tilboda til seksåringar og idrettsskulen i år stogga, grunna mangel på trenarar. Dette er veldig synd. Den allsidigheten som barneidretten og idrettsskulen tilbyr, gjer at barna får prøvd mange ulike aktivitetar som igjen aukar sjansen for at dei finn ”sin” idrett/aktivitet.

Klepp IL sin FFO, fotball fritidsordning for barn frå 3. til 7 trinn ble oppretthaldt som tilbod heile 2012. I snitt har 25 barn vært påmeldt gjennom året. FFO vert arrangert kvar torsdag.

### Møtestruktur

Det har i 2012 vært gjennomført eit styremøte i månaden med unnatak av juli og desember. Utover det har det vært gjennomført møter i ulike komitear som har fått pålagte oppgåver styret har sett vært naudsynte.

Hovedstyret i Klepp IL for perioden 2012 har vært aktive og arbeidet på ein strukturert og god måte. Styremøta har vært prega av vilje til å tenkja langsiktig, stort engasjement og godt humør. Klepp IL sin daglege leiar har administrert og støtta hovedstyret på ein utmerket måte.

Daglige leiar Torbjørn Hovland valde å takka ja til ein ny jobb i Sola kommune, Espen Primstad har difor i perioden september og ut året vore konstituert dagleg leiar i 50% stilling, i påvente av tilsetjing av ny dagleg leiar.

### Klepp IL på web

Ein ser no at Klepp IL sine websider treng ei lita justering. Dette er eit arbeid som Espen Primstad allereie har jobba ein del med siste året, gjennom å ha omstrukturert menyar og innhald. Vidare er det ynskjeleg at websidene også skal kunne gjerast enda meir dynamiske med tanke på innhaldet som vert vist.

For at dette skal koste klubben minst mogleg har ein no starta arbeidet med å sjå på ulike moglege verkty. Truleg vil ein vise fram ny web-løysing kort tid etter årsmøtet 2013.

Det vert kvar veke produsert nye artiklar. Ein ser at jobben som vert gjort på veven til Klepp IL, som ein kommunikasjonskanal ut til medlemmar og andre målgrupper, vert stadig viktigare.

### Anleggsutvikling

Årsmøtet 2011 ga hovudstyret løyve til å jobbe vidare med spanande planar for å utvikla klubben sine anlegg. Dette arbeidet er no byrja å visa resultat. Gjennom 2012 har anleggskomiteen hatt ein rekke møter, samt invitert seg sjølv til samtlege politiske parti i Klepp kommune for å informera om Klepp IL sine planar og ynskjer.

Kva som vert vidare arbeid i denne komiteen eller i konkrete byggekomitear er det opp til årsmøtet og hovedstyret i Klepp IL å bestemma.

### Strategi og organisasjonsarbeid

Hovedstyret jobbar med implementering av Klepp IL sine verdiar. Dette arbeid starta i 2007 og vil fortsette inn i 2013 slik at alle våre medlemmer kan ta del i disse.

Dette arbeidet har ikkje vorte høgt nok prioritert i 2012, grunna organisasjonsmessige utfordringar då dagleg leiar slutta. Hovedstyret ynskjer at dette vert satt tydeligare på agendaen i 2013.

*Verdiane i Klepp Idrettslag er:*

Romslig

Ærlig

Ytende

Pådriver

Lagets ambisjon er: ”Klepp IL skal ha et idrettsmiljø som gjennom begeistring får barn, ungdom og voksne til å yte sitt beste.”

Til slutt vil eg på vegne av hovedstyret retta ein stor takk til alle som bidrar til å drive Klepp IL til den klubben me har i dag.

Amund Junge

Nestleiar Hovedstyret

## Årsrapport fra vaktmestergruppen

I år som tidligere år har det vært en del ting å jobbe med på et anlegg som «dreg på åra», både hva baner og Turnhall angår. Duoen består av Odd Henrik Haugland og undertegnede som overtok etter Åge Roalkvam sommeren 2011.

### Anlegg

#### Grusbanen

Arbeidet på grusbanen består av slodding og rydding for det meste. Status for lyskasterne er lik som i 2011.

#### Klebebanen

Jærgrønt har i år som året før gjødslet , vannet og stukket banen.

#### Kunstbanen

Her har vi hatt en stor sveisejobb utført på aluminiums-målene på grunn av hard medfart fra klatring. Banen ellers har fått regelmessig påfyll av gummikuler, og er blitt børstet mandager og torsdager. Dette ser ut til å fungere bra. Det ble ikke foretatt rensing i 2012, noe som står på agendaen i 2013. Rensing må utføres av Jærgrønt da vi ikke har utstyr til å foreta denne jobben. Status på rekkverk og gjerde som 2011, kanskje litt verre. Reparasjon må bli foretatt i 2013.

#### Turnhallen

Etter mange år med lekkasje fra taket på vindfang hovedinngang har vi nå endelig fått lagt nytt tak her. Så nå helt tett og fritt for drypping. Arne Braut har sprayet halvparten av bygget utvendig for alger og sopp, noe som viser veldig bra resultat. Så snart vær og temperatur tillater det vil denne jobben bli fullført. Har ikke mottatt klager etter den nye rengjøringsplanen er tatt i bruk for garderober og dusjer, så dette ser ut til å fungere bra. Legionella kontroll er utført vår og høst. Bordene i hallen trenger stadig vekk vedlikehold grunnet alder, snart på tide med en fornying her.

#### Garderober/ Stadion/ Tribune/Klepphallen

Legionella kontroll utført i dusjer, vår og høst som instruksen tilsier. Brukere av dusjanlegget bes vennligst sørge for å få snusavfall i bossdunkene, ikke på gulvet i dusjen. Tape og annet boss i garderoben bes også om at kastes i bossdunken. Alltid rom for forbedring . Tribunen har blitt høytrykksvasket to ganger i 2012, ellers en del vedlikehold på stoler og diverse. Tagging på stadion-veggen har dessverre blitt gjort to ganger. Dette er både kostbart og tidkrevende å få fjernet.

Endelig har avd. Håndball, som har sin treningstid i Klepphallen, fått lagringsplass for utstyret sitt. Lagene har fått hver sin boks for oppbevaring med egen kodelås. I den forbindelse vil jeg takke Leiv Arne Engelsvoll for kjempejobb med pre-fabrikkering og Alfred Bore for laging av reoldører.

#### Hovedbanen/ Treningsbanen/ Klebebanen

Vedlikehold og merking utført av Jærgrønt.

#### Andre grasbaner

Grasklipping og merking av 5er banen er utført. Tre-rekken som vokser langs Stasjonsvegen er blitt beskåret en del på grunn av tildekking av fartsbegrensing-skilter på utsiden av gjerdet mot veien i sør. Har fått tatt det nødvendige som dekket skiltene (40km fartsbegr.).

### Renhold

En stor takk til Panunjad Folkvord , vår trofaste renholder gjennom 7 år, for godt utført arbeid. Om det er nødvendig stiller hun opp kvelder og søndager med et smil.

Til slutt vil jeg benytte anledningen til å takke alle frivillige pensjonister for innsatsen vedrørende dugnaden vi påtok oss med restaurering av hus for Idar Håland, og som gav gode penger i «kassen» til Klepp Idrettslag. En ekstra takk til Alfred Bore som utenom dette alltid «trør til» når det måtte trenges.

Hilsen

Harald Rosseland

## Årsmelding Idrettsmerket 2012

|  |  |  |
| --- | --- | --- |
| **Navn** | **Ganger** | **Merker** |
| Magne Jakobsen | 52 |  |
| Per Magne Tengesdal | 52 |  |
| Kari Ølberg | 52 | (skulle hatt 50 års merke for 2 år siden, men har ikke fått ifølge listene) |
| Ingfrid W. Horpestad | 48 |  |
| Anne Karin Bore | 39 |  |
| Johannes Anda | 39 |  |
| Arne Løvoll | 37 |  |
| Aril Oftedal | 37 |  |
| Mary Anne Stokland | 34 |  |
| Bjørg Johnsen | 31 |  |
| Bjørg Storhaug | 29 |  |
| Reidun Ølberg | 25 | Miniatyrstatuett |
| Joan Helen Sele | 22 |  |
| Jan Arild Anda | 22 |  |
| Aslak T. Anda | 19 |  |
| Terje Ivar Anda | 18 |  |
| Annvor Erås | 17 |  |

## Årsmelding Barneidretten

Leder: Trond Andersen

Styremedlem: Kristine Meinkøhn

Styremedlem: Magrete Torland

### Oppsummering

2012 var et igjen et bra år for barneidretten i Klepp IL. Det er god aktivitet i gruppen og vi har i overkant av 120 barn i aktivitet hver uke. Barneidrett har hatt treningstilbudet for foreldre og barn (2- og 3-åringer), 4-, 5- og 6-åringer. I disse gruppene er aktivitetsnivået svært høyt, og det er kun fantasien som setter grenser for hvilke aktiviteter som blir brukt.

Nytt parti for 2012 var foreldre og barn (2 og 3 åringer). Dette tilbudet viser seg å være meget populært, i overkant av 50 barn!

Men: trening for 6-åringer ble avsluttet etter juleoppvisningen 2012 pga lite oppmøte.

5-årsgruppen har arrangert aktiviteter sammen med ishockey på isbanen ved Jærhagen. Det er svært gledelig å se at trenere viser barn flere aktiviteter i idrettens verden.

5-årsgruppen har hatt stor pågang av barn, men har vært nødt til å si stopp ved 30 unger på treningene. Barneidretten har tilbudt treningstider for alle, men ingen har ønsket å stille som trenere.

Trenerkabalen begynner å bli et mareritt for styret i Barneidretten. Til tross for å publisere behovet på hjemmesiden, ved flyers, per e-post og under treninger, er dette et slit hvert år. Vi sliter med å finne nok engasjerte foreldre.

Men til de som stiller opp for barna våre hvert år; tusen takk!!

### Trenere

6- åringen ble trent av Inger Magrete Velde, Unni Fredriksen og Tone Jensen.

Aina Iren Skretting og Stine Thu Førland hadde ansvaret for 5 års gruppen.

Marita Skjæveland og Kristian Haga hadde ansvaret for treningene til 4-åringene.

Foreldre og barn ble trent av Kine Lindal, Ellen Bøe Hinnaland, Heidi Versland Barka, Jeanette Hustavnes, Bodil Barka og Inghild Versland.

Felles for alle gruppene er at det har vært god aktivitet og en kjempeinnsats av alle trenerne. En stor takk rettes til dem. Vi er 100 % avhengig av den utrolig gode og frivillige hjelpen dere yter!

### Administrativt

Møteaktiviteten i styret har også i 2012 vært moderat, med 3 styremøter gjennom året. Økonomien har vært god, og aktivitetene har vært stabile så det har ikke vært noe stort behov for mer møteaktivitet. E-post benyttes i utstrakt grad for kommunikasjon innad i styret, og fra leder/styret til trenere.

Hovedstyret i Klepp Il er det hovedsakelig Trond Andersen som har deltatt på. Men styret prøver å møte med en representant uansett, så langt dette lar seg gjøre.

### Sommeravslutning

Avslutningen for sesongen 2011/2012 ble som vanlig avholdt som et enkelt familiearrangement i Kleppeloen i mai 2012. Arrangementet ble det en kjekk og positiv opplevelse for både barn og voksne. Det ble satt opp forskjellige poster i Loen, og beste (heldigste pga loddtrekning) lag ble tildelt en stor fruktkurv.

Etter endt løype ble det delt ut medaljer til alle ungene som har deltatt i barneidretten i løpet av året. Dette betyr veldig mye for ungene, og det er veldig stas å få ”gullmedalje”. Isen er heller ikke å forrakte.

Våre trenere, som utrolig nok vier store deler av sin fritid til dette arbeidet, fikk utdelt hvert sitt gavekort.

### Juleoppvisning

Tradisjonen tro stilte Barneidretten på juleoppvisningen som turnen arrangerer i desember. Men i år var det kun 5-åringene som hadde hatt tid til å lage et program. Vi vil komme sterkere tilbake i 2013! Men barneidretten viste som vanlig godt igjen i et tradisjonsrikt og flott arrangement. Det var fullt hus, og mange flotte nissebarn og kreative og morsomme oppvisinger ble vist frem. Dette er det veldig kjekt å være med på – både for ungene og for oss voksne i barneidretten.

### Inntektsbringende arbeid

* Avslutning og familiearrangement i Kleppeloen i mai
* Juleoppvisningen (med turnen)

### Målsetting for barneidretten i 2013

* Vi skal fortsette med det arbeidet som er godt innarbeidet de siste årene. Fokusere på fortsatt høy aktivitet i barneidrettsgruppene.
* Vi skal bidra aktivt til god kommunikasjonen og samarbeid mellom gruppene i idrettslaget, for å gi et best mulig tilbud til alle barn mellom 2 og 5 år.
* Vi ønsker, og vil bidra til å gi et allsidig og bredt tilbud til barn under 6 år, med fokus på trivsel, mestring og idrettsglede.
* Økonomien i gruppen skal være god. Vi ønsker å se på mulighet for å lønne trenere, uten å øke kontingent.
* Vi skal bli enda bedre på å synliggjøre oss ut mot barnehager, skoler og i media for å sikre god rekruttering og deltakelse på treningene.
* Vi ønsker å tilby trenere i gruppen deltakelse på kurs som kan videreutvikle dem som trenere, og sikre et godt tilbud til ungene.
* Vi skal sikre god kontinuitet i gruppen ved å være godt representert i styret. Alle treningspartiene **bør** være representert i styret.
* Ha et spesielt godt og nært samarbeid med Turnen i Klepp IL.

For styret Klepp IL Barneidrett

Trond Andersen, leder

## Årsmelding Orienteringsgruppen

Leder: Berge Hatteland

Kartansvarlig: Magne Jakobsen

Orienteringsgruppen i Klepp Idrettslag er for øyeblikket passive hva angår sportslig aktivitet, men gruppen har dette året både produsert nye kart samt vedlikeholdt eksisterende.

I 2012 ble det produsert 2 nye nærmiljøkart kart for henholdsvis Orre Skule og Salteskogen.

I mai ble det arrangert nærløp i Salteskogen med omkring 100 deltakere og det er et mål å få arrangert et liknende løp også i 2013.

For O-gruppen /v Berge Hatteland

Thomas Langholm Engen

Daglig Leder

Klepp Idrettslag

## Årsmelding håndballstyret

Oppsummering  
En ny god håndballsesong er tilbakelagt, og det er med stor glede vi registrerer fortsatt økning i antall aktive. Foran sesongen måtte vi på grunn av få spillere legge ned 3 årskull, G94, J96 og J97. Det er derfor svært gledelig, at vi på tross av dette, har hatt en økning i både antall lag og spillere.

Økonomisk har driften vært solid og våre inntektsbringende aktiviteter har gitt oss svært god uttelling i forhold til budsjett. Nevnes spesielt må Potetcupen, julestjernesalget og basaren som er vår desidert viktigste inntektskilder.

Vi er også svært glad for at vi har fått knyttet til oss flere sponsorer, og at vi for første gang har fått hovedsponsor til håndballgruppa. I tillegg til økonomisk bidrag ser vi dette som en stor anerkjennelse for vårt arbeid.

Vi har inneværende sesong hatt et svært spennende samarbeid med Viking HK som har ført til at vi har hatt klubbesøk, trenersamlinger og kompetanseutvikling på ledersida. Vi ser fram til fortsettelsen på dette konstruktive samarbeidet. Sportslig gir samarbeidet store muligheter og blant annet så vil de mest treningsvillige G97 spillerne mulighet til å trene og spille kamper for Vikings G16 lag kommende sesong.

HU laget har befestet sin posisjon og står fram som et stort og veldrevent lag. Vi fikk etter lang tids arbeid på plass et nytt trenerteam og med det ser vi lyst på framtida for våre utviklingshemmede håndballspillere.

På dommersiden har vi hatt en god utvikling. Fra i fjor der vi hadde 1 dommer har vi nå 4 som har dømt aktivt i årets sesong. Neste sesong vil vi ha 6 aktive dommere. Med dette har vi nådd et at de målene vi har strevd etter de siste åra.

Håndballgruppas største utfordring er hallkapasiteten. Øksnavadhallen kan muligens hjelpe litt, men det er liten tvil om at ny hall er en absolutt nødvendighet dersom håndballgruppa skal utvikle seg videre. Nå er det stor velvilje og fleksible trenere som gjør at vi klarer å holde full aktivitet og rammebetingelsene er svært begrenset når det gjelder halltid.

### Sportslig status

Utmerkelser:

VM Gull: Thorir Hergeirsson, Landslag kvinner senior.

Gutter 97: Vinner Romjulsturnering Kåsen  
 Vinner SR-Cup  
 Nr. 5 Regionsserien   
 Nr 2 Beachserien Sola

Gutter 98: Vinner SR Cup

Klepp IL, representasjon utenfor klubben:   
  
Thorir Hergeirsson Landslagssjef

Svein Axel Johannessen Representant på Norges håndballforbunds ting 2011

Oddvar Penne Leder dommerutvalg Region Sørvest.

Dommere Oddvar Penne, Einar Heien, Sindre G Johannessen og Vegard V. Gabrielsen

#### Spillere med representasjon

**Sonelag:**

G97 Sindre G Johannessen, Vegard B Honningsvåg, Chris A Holgersen, Vegard Gabrielsen.

G98 Niklas Anda, Karsten Clausen og Gunnar Sandve

J98 Torbjørg Fosse og Anne May Svela Sandven

### Årets spillere:

G14: Vegard Bø Honningsvåg  
J13 Judith Thu Ølberg

G13 Einar Eriksen  
G12 Tormund Randeberg

J12 Anna Stokland

HU Rune Nese og Sandra Sikveland

### Arrangement:

Foredrag med Jørgen Skavland. I samarbeid med Næringsforeningen

#### Potetcup:

Den 9. Potetcupen ble den beste sportslig og økonomisk. Gode tilbakemeldinger fra gjestene lag. Spesielt framheves den ”sunne kiosken”.

Møbelringen Landskamper i Stavanger idrettshall. Organisert billettsalg

Fellesturer Gratisbilletter til to Vikingkamper

SR CUP Cup 120 spillere, trenere og ledere var med på fellestur til Kristiansand. En suksessrik tur.

Sommerfest: Sosial fest for trenere, lagledere og andre tillitsvalgte på Hotell Alstor sammen med Viking HK og øvrige samarbeidsklubber

### Økonomi

Håndballgruppa har en sunn økonomi. Ved regnskapets oppgjør ved årsskiftet hadde vi overskudd selv uten de budsjetterte overføringene fra hovedlaget. Det påtroppende styret bør revidere budsjettet og det er, basert på inntekter så langt, grunnlag for å oppjustere både inntekts- og utgiftssida.

### Utfordringer foran sesongen 2012 /13

* Hallkapasitet

Håndballgruppa står overfor store utfordringer når det gjelder hallkapasitet. Den manglende hallkapasiteten er prekær og begrenser og svekker kvaliteten på det tilbudet vi kan gi til våre treningsvillige og håndballinteresserte barn og ungdommer.

* Rekruttere nye tillitsvalgte i styrer og komiteer
* Gjennomføre den 10. Potetcupen en jubileumsturnering verdig.

### Styre og støtteapparat sesongen 11/12

#### Styret:

Svein Axel Johannessen

Klara Fatnes

Gustav Sandvik

Kristin Vesterheim

Kjell Eirik Lea

Axel Clausen

#### Anleggskomitè

Stian Langeland

#### Kiosk:

Anita Horpestad

Alice Friestad

#### Potetcup: Julestjernesalg:

Toini Sande Astri Voll

Anita Horpestad Thorir Hergeirsson

Bjørg Nina Lunde Ove Horpestad

Martha Aase Kristin Vesterheim

Basar: Anita Horpestad

Kjersti Kvål Svein Axel Johannessen

Axel Clausen Grethe H. Grude

Dina I Stavnheim Kristin Skjærpe  
Roy Haukedal

### 

### Årsmelding HU-laget



Pga rapportering ift tildelte midler gjelder rapporten kalenderåret 2011.

Klepp Kommune

Rogaland fylkeskommune

NHF Region Sør Vest

Sponsorer/støttespillere Idrettsrådet i Klepp og Time, Klepp IL, hovedstyret

#### Oppsummering

HU laget har nå fullført sitt 4. år. Vi har all grunn til fortsatt å være fornøyd med utviklingen i og rundt laget og vi er svært glad for at vi har fått på plass et nytt trenerteam. Jobben med å få plass nye trenere har vært tid- og ressurskrevende og det er derfor med stort tilfredshet at vi ser framover med styrket apparat rundt laget.

Vi må og fullrose våre sponsorer **Hatteland elektriske** og **Auestad montasje** som støtter laget økonomisk. Støtten gjør at vi kan stille med et stort støtteapparat og egenandeler som gjør at vi kan ha med alle som vil på kamper og landsturnering.

Treninger  
HU laget trener **1 dag i uka i Klepphallen** (fredager fra 1630-1730) fra medio august til medio mai.

Konkurranser  
**Landsturneringen** er HU lagets store høydepunkt. Turneringen er Norges største massemønstring for HU utøvere i fotball og håndball og noe som det blant HU utøverne snakkes om året rundt. Årets turnering foregikk i Drammen i september og Klepp stilte med 2 lag, 20 spillere og 9 ledere / ledsagere.

Klepp stiller med to lag i regionens seriespill. Lagets målsetning er at alle skal involveres, rom for ulike ferdigheter, Fair play og tap og vinn med samme sinn. Høsten har vist at håndballferdighetene og lagspillet har utviklet seg samtidig som hensynet til hverandre og motstandere tas høyde for. Vi er derfor svært fornøyd med det sportslige rundt laget.

Under **Potetcupen** spilte laget oppvisningskamp mot Klepp ILs hovedsponsor Klepp Sparebank. Kampen var et populært innslag for spillerne. For HU laget betyr det å vise seg fram. Det å kunne spille for fulle tribuner og applaus er ikke hverdagskost.

Spillere  
Laget består pr 31.12 av 24 spillere. Dette er en omtrent det samme som i fjor. Det har vært noen utskiftninger, men en stabil kjerne på 18-20 spillere. Spillerne kommer fra Klepp, Time og Hå og er en jevn blanding av gutter/jenter og kvinner/menn i alderen 15 til 50 +. Bakgrunn og funksjonsnivå har samme spennvidde som alderssammensetningen.

Gledelig er det at vi i år har fått en avtale med Klepp IL`s utstyrsleverandør Umbro, gjennom Scan Trade, om å få spesialsydde drakter, bukser og treningsdresser. Det har ført til at de spillerne som ikke passer tøy i eksisterende størrelser nå har fått både drakter og overtrekksdresser i passende størrelser. En stor honnør til Scan Trade for overkommelige priser på det spesialsydde utstyret.

Sosiale aktiviteter  
Vi har hatt to sosiale treff utenom treninger og kamper. Før ferien hadde vi pølsefest i grillhytta i Toreskogen, mens vi før jul hadde Nissefest på Klepp Stadion, med alt det en nissefest skal innholde. Røde nisseluer og grøt med mandel. Trenerne hadde laget diplomer til alle. Et populært innslag.

HU laget gikk også under Klepp IL`s fane i 17. mai toget, og for mange er det stas å ha en tilhørighet slik at også de kan gå i tog på 17. mai. HU laget har også blitt invitert til fellesturer sammen med resten av håndballgruppa til landskamper og Vikingkamper.

Støtteapparat  
Margit Auestad Bratteli og Torunn Gudmestad har ledet laget fram til høsten 2011. Fra høsten 2011 har Marianne Rangen, Lene Iren Rangen, Ada Østrem, Kine Klingsheim og Lisbeth M Ueland utgjort trenerteamet. Kontinuiteten og trådtrekker har vært unnværlige Astri Voll.

Vi er svært glad for at det nye dyktige trenerteamet er på plass og kan videreføre det gode arbeidet som er gjort.

#### Økonomi

Vi har i året som har gått fått støtte fra mange hold. Vi har stabilisert inntektssiden samtidig som vi har økt utgiftssida noe når det gjelder instruktører og reis. For at vi skal kunne gi et godt tilbud til alle og samtidig å gjøre rammevilkårene for instruktørene levelige har vi måtte øke antall ledere på treninger og kamper. Dette med tanke på sikkerheten og tryggheten for både enkeltspillere og med- og motspillere.

Vi har valgt å ligge på en egenandel på 3000,- ved landsturneringen. Beløpet kunne muligens vært økt noe, men vi ser at flere har hatt problemer med å få betalt egenandelen slik den er i dag. Høyere egenandel hadde ført til at flere ble hjemme.

Økonomisk kommer vi ut med et lite overskudd. Dette skyldes mindre utgifter til instruktører i overgangen mellom gamle og nye trenere. I store deler av høsten har vi kun hatt 1 instruktør. Spillerne har også vært flinkere med egenandeler noe som i år har ført til at så godt som alle har betalt sin egenandel.

Sponsoravtale / støtte  
Vi er svært glad for sponsorstøtten fra Hatteland elektriske og Auestad montasje. Utover sponsorinntektene er det LAM midler fra idrettsrådet, lavterskelmidler fra Rogaland fylkeskommune, medlemskontingent og kommunal støtte som er inntektene til laget. I 2012 må det jobbes med å få økt det kommunale tilskuddet utover de 8000,- som vi har hatt siste årene.

#### Økonomisk oversikt

|  |  |  |  |  |
| --- | --- | --- | --- | --- |
| *Sponsor / støtte* |  |  |  | 39 000 |
| *LAM Klepp* |  |  |  | 12 000 |
| *Klepp Kommune* | |  |  | 8 000 |
| *Fylkeskommunen* | |  |  | 15 000 |
|  |  |  |  |  |
| ***Sum inntekter*** |  |  |  | **74 000** |
|  |  |  |  |  |
| *Kostnad landsturnering* | |  |  | 19 378 |
| *Utgifter instruktører/ledsagere* | | |  | 29 396 |
| *Utstyr / materiell* | |  |  | 9 113 |
| *Reis seriekamp* | |  |  | 7 224 |
| *Påmelding serie* | |  |  | 3 000 |
| *Gaver, premier, blomster* | | |  | 1 468 |
| *Sosiale treff (julefest/sommerfest)* | | |  |  |
|  |  |  |  |  |
| ***Utgifter*** |  |  |  | **69 579** |

\*67 000,- i egenandel landsturnering er trukket fra dette beløpet

Framtidsutsikter 2012  
HU laget har på kort tid bygget seg opp til å få en solid forankring i Klepp IL og lokalmiljøet. Målet i året (ne) framover må være å få stabilisert laget og sørge for at tilveksten står i stil med frafallet. Noe frafall vil det være. Mange av spillerne har sammensatte helsemessige utfordringer og vil i kortere / lengre perioder være indisponible i forhold til fysisk aktivitet.  
En milepæl er det at vi har klart å få på plass nye ledere.

Økonomisk vil vi få en utgiftsøkning i og med at vi har styrket trenerapparatet rundt laget. Dette ser vi som helt nødvendig for å sikre kontinuitet og belastningen på de som har denne jobben.

Landsturneringen i 2012 er i Kristiansand. Det vil si at vi får noe lavere utgifter til landsturneringen. Det kan være en fordel for de påfølgende år vil turen gå til Tromsø og Trondheim.

## Årsmelding Fotball Bredde

**Styret for 2012 har bestått av:**

Leder: Sjur Lode

Nestleder: Jan Egil Øksnevad

Økonomi: Njål Hove

Ungdomsleder: Yvonne Guldbrandsen

Sportslig leder senior avd: Ståle Bore

Sekretær: Monica Hermansen

Avdelingen Fotball Bredde omfatter Herreavdelingen (inkl juniorlaget) og Ungdomsavdelingen i Klepp Idrettslag. I 2012 har Fotball Bredde hatt et fulltallig styre og leder har vært Sjur Lode. Det er avholdt styremøter en gang pr måned.

### Økonomisk

2012 har stort sett ligget på budsjett. Fotball cup, Mix Cup, billotteriet og et svært bra juletresalg har bidratt godt. Dette førte til at en fikk et regnskap i balanse. Det må også nevnes at gruppen hadde en veldig god kostnadskontroll i både i A-laget og ungdomsavdelinga.

### Billotteri

2012 ble en suksess også i år. Overskuddet ble like i underkant av kr 130 000,-. Noe mindre enn fjoråret.

### Kleppkortet

Dette har også blitt solgt. Inntektene er ren netto og er ett fint bidrag til inntektene våre. Hver spiller fikk 2 stk kort som skulle selges. Også her hadde vi en grense på max 3 stk kort pr familie.

### Klepp Sparebank Cup

Værgudene var ikke helt på vår side denne helgen med iskald vind og til og med snøbyger. Det var nok verst for de som stod på sidelinjen. Ungene storkoste seg. Vi hadde besøk av Trond Erik Bertelsen fra Viking. Han delte blant annet ut premier til deltakerne. Det var ca 110 påmeldte lag til årets cup. En økning på over 20 lag fra i fjor. Alle kampene ble spilt på kunstgresset. Arbeidet med neste års cup allerede godt i gang.

### Scoringsklubben for Herrelaget

Denne klubben har på tradisjonelt vis eksistert og er en fin inntekt for klubben. Dessverre så ble det scoret litt lite mål i år, men med over 20 medlemmer flere enn i fjor, så ble inntektene berget likevel. Hovedpremien var en tur til cupfinalene for damer og herrer. Den ble vunnet av Rune Austli. Vi gratulerer! Premien var sponset av Archer AS.

### Tine Fotballskole

Denne ble igjen arrangert på Klepp stadion og det ble en stor suksess. Det var 117 påmeldte. En solid økning fra fjoråret.

Frode Grøtteland, Yvonne Gulbrandsen og Monica Hermansen var ansvarlig for planlegging og gjennomføring av fotballskolen. Takk til alle som velvillig var med som instruktører og kjøkkenhjelp disse dagene.

Klepp jobber kontinuerlig og målbevisst med å utvikle klubbens breddeavdeling både når det gjelder satsing i egen ungdomsavdeling og for å utvikle klubbens A-lag. Henry Damsgård var i 2012 trener for Herre A. Flere av ungguttene har fått sjansen til å vise seg fram under Henrys ledelse. Klepp IL har som målsetting å ha minimum 50% lokale spillere i stallen. Dette målet ble oppnådd i år igjen.

### FFO

Tommy Andre Velde har også i år hatt ansvar for klubbens fotballfritidsordning. Vi har utvidet tilbudet til to dager i uka – tirsdag og torsdag. Vi har blitt valgt ut fra fotballforbundet til å være med i Telenor Extra sin fotballfritidsordning. Dette innebærer at vi får litt støtte fra forbundet. Mest i form av utstyr til deltakerne.

For sesongen 2012 har Rolf Martin Skjæveland fungert som spillerutvikler i ungdomsavdelingen. Han overtok også treneransvaret for G16 etter sommeren. Vi er veldig godt fornøyd med den jobben han har utført.

Vi har hatt stor suksess med keepertrening også denne sesongen. Keepertrener har vært Anders Kristiansen som er keeper på Bryne.

Sportslig sett har sesongen i år vært en nedtur for herrelaget. Mens vi i fjor spilte om opprykk i siste kamp, måtte vi i år spille for å unngå nedrykk til 4. divisjon. Det var mange spente Kleppbuer som tok turen til Madla for å få med seg sesongens siste seriekamp. Det gikk heldigvis veien. Klepp vant 4 – 1. Dermed ble det Madla som måtte ned i 4. divisjon.

I ungdomsavdelingen jobbes det også veldig bra. For mer detaljer, se egen årsmelding fra Ungdomsutvalget.

Med dette vil vi i styret takke alle og enhver som har vært positive og på en eller annen måte bidratt for Klepp-fotballen denne sesongen.

**TAKK ALLE SAMMEN FOR EN FLOTT FOTBALLSESONG!!**

For Klepp IL`s breddeavdeling, fotball

Sjur Lode og resten av styret

### Herre A 2012

Trener: Henry Damsgård

Ass, trener: Lars Johan Austli

Keepertrener: Rolf Tore Bolme

Sportslig leder: Ståle Bore

Lagleder: Sven Atle Bore

Lagleder ass. Kurt Rovik

Materialsjef: Nils Malmin

Material ass.: Bjarne Jåtten

Arrangement: Malvin Austli, Elfin Lea og Aud Vaka

#### Høye fjell og dype daler

Denne overskriften beskriver vel i korte trekk hvordan sesongen 2012 har vært for Herre A. Det så slett ikke verst ut i starten av forberedelsene, en blanding av erfarne og unge spillere. Men overbefolket på treningene var det langt i fra. Treningskampene var til dels oppløftende med gode kamper og resultater mot 2. divisjonslag.

En vellykket treningsleir i Tyrkia var også med i forberedelsene, inkludert god kamp mot Raufoss som var et topplag i 2. divisjon på Østlandet i år. Men minuset var selvsagt at mange av de som man regnet med som stammen i laget ikke hadde anledning til å være med. Det må vi unngå på neste treningsleir, og kanskje også håpe på at flyturen blir noe mer komfortabel. Med nesten 200 i et charterfly blir det trangt, og det ryktes at enkelte i støtteapparatet slet med å få ned bordklaffen da maten ble servert – vi sier ikke navn. Men slikt glemmer man og blir bare en munter historie å ta med seg videre.

Resultater i treningskamper har ingen betydning når serien starter og poeng deles ut, det fikk vi erfare. Riktignok ble det tre poeng i serieåpningen borte mot Sola, men spillet var ikke sprekt og indikerte at det ikke gikk på skinner. Og de neste kampene ble et mareritt med store tap.

Nå skal vi ikke dvele ved noe som alle vet, sesongen fortsatte med tap og noen seire inniblant, men mye motbakke. Mot slutten fikk «gamle travere» lyst til å hjelpe Klepp Herre A med å beholde plassen i 3. divisjon. Andreas Nygård var ferdig med sykkelsesongen (er blitt en veldig god syklist på «gamle dager») og fant fram fotballstøvlene igjen etter noen år – det så ut som han koste seg i sitt gamle miljø. Joakim Førland stilte opp og var ivrig – du verden det er mye fotball i den kroppen, og langtidsskadede Dag Håvar Tveit Fossen og Thorarinn «Toddi» Kristjansson var også klar til å bidra. Preben Risa var og med på treninger, Roy Heggelund har bidradd så sant han har kunnet gjennom året og viser at han bryr seg om klubben. Rolv Magne «Rolli» Olsen ble med, vesentlig i kamper – alle vet hva de betydde. De siste tre ukene var det derfor godt med folk og trøkk på treningene, og resultatene kom, seier i de tre siste kampene. Og klart vi heller ikke i denne artikkel kan komme unna å fremheve spesielt Rolv Magne «Rolli» Olsen, som på de tre siste kampene scoret syv mål, «Rolli er en helt utrolig sjelden spiller», som Damsen uttrykte det etter siste kampen mot Madla.

Vi har lett for å se kun den mørke delen etter en slik sesong, man glemmer så ofte de som har stått på for laget og klubben gjennom «stormen». Uten en kjerne av spillere som virkelig har vist karakter og klubbfølelse, stilt opp på trening etter trening tross den ene «killevinken» etter den andre, ja det er de som tross alt har vært bærebjelkene og fortjener all honnør. Og de har hatt et utrolig godt humør, resultatene til tross. Den ene treningen etter den andre startet Damsen i garderoben med å si at « eg har fått ein del forfall i dag og», men kjernen satt der - trening etter trening. Og disse spillerne er heldigvis med oss videre, slike gutter vil vi gjerne ha!

Midt i den dårlige perioden tok laget også på seg å male et hus, så godt som 100 % oppslutting, og det er ikke i alle lag at A-lags treneren stiller på dugnad. Og Arild Madland meldte seg også som maler. At Aud og Harald stilte med pølser, vafler og kaffe, var populært for dugnadsgjengen. Slikt kan vel også kalles lagbygging, i videste forstand, mellom et lag og de som jobber i klubben daglig.

Men vi må videre i vår oppsummering, og nei, vi har ikke glemt trenerteamet heller, Henry «Dams» Damsgård, Lars Johan «Lassi» Austli og Rolf Tore «Lippestad» Bolme aner vi har fått noen gråe hårstrå i løpet av sesongen, men de har jammen all ære for at de aldri gav opp. I andre klubber hadde sikkert sparking av trenere vært den første løsning på å snu en vond trend, men slikt er ikke et tema i Klepp. Her står vi sammen i «gode og onde dager» - slik vi nå har erfart i løpet av to sesonger. De har hele tiden hatt en urokkelig tro på at dette skulle vi klare, og vi gjorde det!

«Kan ikke noen skrive om hvor kjekt vi har det i støtteapparatet», skrev Sven Atle «Svenni» Bore til meg. Klart vi kan, og for en gjeng vi er som sammen brenner for klubben vår! Møtes på treningene og drøser om «løst og fast», ler veldig mye og har gode historier både fra gamle dager og helt ferske. Og reiser med laget på bortekamper. Det er ikke selvsagt å ha et godt ( og tungt… ) støtteapparat heller. Ståle Bore kom inn som ny sportslig leder i år og har gjort en kjempejobb, alltid positiv og med holdningen «at dette skal vi få til». Er det en person som ser etter løsninger fremfor problemer, ja så er det Ståle. Nils Malmin og Bjarne Jåtten har blant annet kontroll på utstyr, og er gledesspredere, Bjarnes, og Ståles, gode latter smitter, og Nils sier det ofte rett ut det andre tenker - og høster applaus. Kurt Rovik var med første halvdel av sesongen, og har i tillegg gjort en veldig god jobb med å organisere Klepp 2. Han huskes godt for sin kjappe replikk i Tyrkia da Daniel «Danna» Tu Storhaug var bekymra for brunfargen og spurte «er det nåken av dåke gamle som har solkrem?». «Her er ingen gamle», repliserte Kurt, «spør Malvin heller». Til stor munterhet for alle, også Malvin.

Så har vi Svenni da, som har vært med i mange år, er ikke få timer av sin fritid han bruker på Klepp IL, sent og tidlig. Er heller ikke mange treningene han står over i løpet av sesongen. MixCupen hadde vært vanskelig å arrangere uten Svenni, selv om mange andre er med, er Svenni «krumtappen». Det er i en sesong som 2012 vi ser folk med «det grønne hjertet» stå fram. Og det er alltid plass til og behov for flere av dere, så ikke vær redd for å si fra om du har lyst til å bidra. For en «gammel mann» som undertegnede er det utrolig gildt og gir meg mye å få være med ungdommen.

Vi bør også nevne at i kampen mot Vardeneset 13. oktober passerte Lars Johan Austli 500 kamper for Klepp Herre A, fikk fortjent blomster og vi gratulerer. Han har også sagt ja til å fortsette neste sesong, så da blir det noen til. Spillere som er tro mot Klepp setter vi alltid pris på. I 2012 har også andre hatt jubileumskamper for Herre A; Leif Vesterheim Malmin 200 kamper, Hugo Waaland 150 kamper, Daniel Tu Storhaug 100 kamper.

Det er vel slik at alle kan ha godt av noen motbakker av og til. Sesongen til Klepp Herre A skal diskuteres og tas lærdom av, da har vi tro på at vi kommer styrket ut av det likevel. Det gror godt i klubbens ungdomsavdeling, vi må ta vare på de unge som kommer opp. Men et lag er ofte best når det er en god blanding av unge og erfarne spillere. Planleggingen for 2013 sesongen er allerede i gang, kjernen blir selvsagt våre egne spiller, men noen nye utenfra er også ønskelig, vi ser etter spillere som er treningsvillige og med gode holdninger, og som ikke minst har lyst til å spille for og utvikle seg i Klepp.

#### Utmerkelser:

**Årets spiller** – Leif Malmin

**Innsatspokal** – Anders Larsen

**Pokal:**

500 kamper: Lars Johan Austli

200 kamper: Leif Vesterheim Malmin

150 kamper: Dag Håvar T. Fossen

150 kamper: Hugo Waaland

100 kamper Asgeir Jakobsen

100 kamper: Daniel Thu Storhaug

**Diplom:**

15 år Lars Johan Austli

Takk for sesongen 2012 og velkommen til en ny og spennende sesong i 2013, hvor en plassering på øvre halvdel av tabellen bør være målet.

**for støtteapparatet**

**Malvin Austli**

### Dommerkoordinator

Dommere som har dømt interne kamper i 2012 er Alf Inge Jåtten, Tor Sølve Laland, Ingve Tullin Haugland og Kolbjørn Sandve. I tillegg har Alf Ingve Jåtten, Johannes Anda og Ingve Tullin Haugland dømt kretskamper. Våre dommere var også med og dømte i Klepp cup og Mix-cup. I tillegg har flere 13 og 14 åringer dømt i Klepp Cupen. Flere av disse unge kan bli gode dommere dersom de vil fortsett.

**Utmerkelser:**

**RFK:**  Alf Inge Jåtten og Johannes Anda for lang og tro tjeneste som kretsdommere.

**Diplom:** Johannes Anda 25 år

**Aktive dommere for Klepp IL har vært:**

Alf Inge Jåtten                  34 sesonger

Kolbjørn Sandve              26 sesonger (spiller og intern dommer)

Tor Sølve Laland              44 sesonger (spiller og intern dommer)

Ingve Tullin Haugland      7 sesonger

Johannes Anda 25 sesonger

Alf Inge Jåtten (Ini)

**Dommerkoordinator**

### Årsmelding ungdomsutvalget

**Ungdomsutvalget** har i 2012 bestått av:

Yvonne M. Gulbrandsen Ungdomsleder

Monica Hermansen Medlem

Roy Soma Materialforvalter

Ungdomsleder sitter som styremedlem i breddestyret og medlem, Monica Hermansen er også sekretær i bredde styret.

Inntektskilder for ungdomsavdelingen har vært Klepp Sparebank cup, medlemskontingent, billotteriet samt andre dugnader, som for eksempel do papir salg, varetelling og vakt ved arrangement.

Målet for 2012 var å bedre informasjonsflyten til lagledere og trenere. Informasjonsflyten kan stadig bli bedre, men det største utfordringen har vært å få trenere/lagledere til å lese den informasjonen som blir sendt ut, samt med å komme med tilbakemeldinger når de skal. Det ble gjennomført ett lagleder/trener møte ved sesongstart og lagene har selv hatt foreldremøte dette året.

Det er mange oppgaver for ungdomsavdelingen og vi er kun to personer som skal koordinere alt. Bredden er i vekst og vi ser at det er nødvendig at flere bidrar til å ”dra lasset” og er med på å videreutvikle Bredden. Da vi gjør denne jobben på dugnad er det mye av ”rutine” oppgaver som blir tatt hånd om (påmeldinger til cuper, dugnadskoordinering og generell info). Ungdomsutvalget skulle gjerne ha jobbet mer med strategiplanen og info folderen. Disse er, sammen med sportsplanen, to viktige dokumenter som alle bør kjenne til. Vi har følt veldig dette året at vi ikke strekker til, så for sesongen 2013 må vi legge opp en bedre plan som fordeler arbeidet i ungdomsavdelingen.

Vi har hatt 33 lag med i serien i aldersklassene 6 – 16 år. 11 jentelag, 19 guttelag og 3 mix lag. Dette er kun ett lag mindre enn året før, men i slutten på sesongen fikk vi i gang ett eget J8 lag (noen av disse hadde trent med J7). Alle lagene har vært på turneringer og cup`er, hvordan de forskjellige lagene har prestert finner dere i årsmeldingene til lagene.

Aktiviteter 2012

* Klepp Sparebank cup ble gjennomført i midten på april. Det var den samme gjengen i komiteen som året før, så vi var ganske rutinerte på oppgavene. Dette året hadde vi en økning på 20 lag, mest i den minste årsklassen, det vil si 110 påmeldte lag i aldersklassen 7 – 12 år. Dommere kom fra egen klubb og en stor takk til G13, G15/16, Tor Sølve Laland, Ingve Tullin Haugland og Alf Inge Jåtten. Vil også rette en takk til hovedsponsorene Klepp Sparebank og COOP Mega Klepp samt alle som stilte på dugnad. Med økonomisk støtte og dugnadsinnsats er det mulig for oss å gjennomføre et slikt arrangement!
* TINE fotballskole gikk av stabelen 14 – 15 juni. I år valgte vi å ha det kun fredag og lørdag da det skulle være et stort arrangement i Kleppelunden i regi av Klepp kommune. Det var over 100 gutter og jenter i alderen 7 – 12 år som deltok. Dette er ca. 20 -25 flere unger enn året før og det var kjekt at de kom fra andre klubber også! Vi fikk mange positive tilbakemeldinger for gjennomføringen av fotballskolen, noe som er med på at vi ønsker å gjennomføre skolen 2013. Ønsker å rette en stor takk til Malvin Austli, Frode Grøtteland, ”pensjonist damene” og A-laget og Junior spillerne som gjorde det atter en gang mulig for oss å gjennomføre fotballskolen.
* I slutten på august (lørdag 25/8) arrangerte vi en felles merkedag (Mini- og teknikkmerke) for de mellom 6 – 14 år. Det var nesten 100 unger som møtte opp med trenere og lagledere. Flesteparten er fra de minste lagene, men vi skulle ønske at det var flere av de som er 13 – 14 år også stilte opp og ser viktigheten av å ta merkene. De fleste klarte å ta et merke og de som ikke klarte det måtte øve seg på trening. I år var det 34 stykker som ar tatt mini merket og 42 stykker som har tatt teknikkmerket. Dette er en liten nedgang fra året før.
* I begynnelsen på november ble det igjen arrangert den tradisjonelle ”pølsefesten”! Vi delte kvelden i to, hvor årsklassene 6 til 10 år var først og 11 til 16 år sist. En vellykket kveld med utdeling av diplomer, merker og diverse utmerkelser. Når de eldste hadde sin avslutning kom Viking spiller Trond Erik Bertelsen og delte ut pokaler! Han har Klepp IL som fadder klubb.

Vi avsluttet begge seansene med loddsalg og masse flotte premier.

#### Utmerkelser 2012:

**Årets lag: G14**

* Stor utvikling på alle spillere
* Stor oppmøte på trening
* Viser respekt for trener
* Møter opp på tiden
* Aktive på keepertreningene
* Vinnere av 2 og 3 div i sin pulje
* Alle har fått like mye spilletid

**Andre utmerkelser:**

J13 Innsatspokal: Vilde E. Bjørkedal

Best utvikling: Marie H. Andresen

G13 Innsatspokal: Sebastian Hegre Jåtten

Best utvikling: Leif Arne Håland

J14 Innsatspokal: Torbjørg Storhaug Fosse

Best utvikling: Siri Kvassheim

G14 Innsatspokal: Haja Andrian

Best utvikling: Philip Renè Egeland

G15/16 Innsatspokal: Torstein Stava (1996)

Best utvikling: Sturla Tjaaland Sandvik (1997)

Sesongen 2012 har det vært 20 dommere fra egen klubb som har vært med på å dømme mange av Klepp IL sine hjemmekamper:

Roald Soma Lene Thomsen

Ådne Norheim Anne May Svela Sandven

Torbjørg Storhaug Fosse Marius Santos Osmundsen

Eirik Vesthovde Marcus Lunde

Eirik Tveit Eline Nærland

Stine Braut Hanne Hove

Hilde Kvia Skrudland Gitte Stangeland

Marius Dyskeland Leif Arne Håland

Sebastian Hegre Jåtten Marin Håland

Hans Christian Hansen Preben Stangeland

**Trener og lagledere som går ut av ungdomsavdelingen i 2012 er:**

Lagledere:

* Terje Hove G8
* Anne Hansen G11
* Mona Håland G11
* Stig Ove Sandven J12
* Marie Storhaug Fosse J14

Trenere:

* Jan Gunnar Haraldseid G7
* Elin R. Håland J9
* Stig Hermansen J9
* Asgeir Håland G11
* Heide Gabrielsen J12
* Kent Charles Sele J12
* Karl Nærland J14
* Levin Storhaug J14

Materialforvalter: Roy Soma

Vi i utvalget vil takke alle trenere, lagledere og foreldre som stiller opp på treninger, turneringer og dugnader slik at ungene kan få gjøre det kjekkeste de vet: SPILLE FOTBALL!!

Yvonne M. Gulbrandsen

**Ungdomsleder Klepp IL Bredde**

## Årsmelding Turn

Etter årsmøtet 22.02.12 har styret hatt følgende sammensetning:

Leder: Reidun Skretting

Nestleder: Dordi Horpestad

Sekretær: Heidi Marie Taksdal

Medlem: Sofie Smedsvig

Medlem: Jane Pollestad

Medlem: Magne Hodne

Valgkomité: Bjørn Hatteland

Valgkomiteen KIL: Jomar Rosland

### Møter

Det har vært avholdt 1 møte med trenerne og 3 styremøter. 18 saker har blitt behandlet. Reidun Skretting og Magne Hodne har deltatt på idrettslagets styremøter etter ordningen der gruppelederne er en del av hovedsstyret. Åge Erås har vært med i en komité som har sett på anleggssituasjonen i Klepp IL.

### Representasjon

* Reidun Skretting og Heidi Marie Taksdal deltok på NGTFs forbundsting i april i form av sine verv (se tillitsverv)

### Tillitsverv

* Magne Hodne: Leder RGTKs ærestegnutvalg, leder NGTFs hederstegnkomité
* Reidun Skretting: Styremedlem NGTF, varamedlem i valgkomiteen for RGTK
* Heidi Marie Taksdal: Medlem av teknisk komité Gymnastics for All i UEG (Den Europeiske Turnunionen), vararevisor RGTK
* Trine Loadmann Grude: Medlem RGTKs Gymnastikkutvalg

### Trenere

* Herretrim – Bjarne Kyllingstad
* Dametrim – Reidun Skretting
* Herrer – Tone Helen Malmin Sele
* Damer 2 – Reidun Skretting
* Mix – Linn Skretting
* Jenter 1. – 4. trinn – vår: Line Nødland Pollestad. Hjelpetrenere: Maren Nødland Pollestad og Sara Bø. Høst: Tonje Elin Grude. Hjelpetrenere høst: Maren Løland, Sara Bø og Lene Damsgård Klepp
* Jenter 5. – 7. trinn – vår: Regine Tveiten og Tonje Elin Grude. Høst: Lene Dalaker
* Jenter 13 – 18 år: Vår - Linn Skretting og Trine Loadmann Grude. Høst: Linn Skretting Garborg og Trine Loadmann Grude
* Trampett 1.- 4. Trinn vår: Ane Bjorland Sæstad,Trine Lundli og Karl Erik Tengesdal. Høst: Karl Erik Tengesdal og Christopher Kaspersen. Hjelpetrener: Henrik Egeland
* Trampett 5.- 7. trinn vår: Ane Bjorland Sæstad,Trine Lundli og Karl Erik Tengesdal. Høst: Karl Erik Tengesdal og Christopher Kaspersen. Hjelpetrener: Henrik Egeland

### Stevner/Treff/konkurranser

Barnas Turnfestival i Sandnes, 2. – 3. juni. Klepp deltok med 54 gymnaster, fordelt på 1.- 4. trinn og 5.- 7. trinn både jenter- og trampettpartiene.

Kretsturnstevne for voksne på Sola, 20 juni Klepp deltok med 14 herrer, 16 damer og 19 på mixtropp

Vestlandsturnstevne i Ålesund 08.-10. juni. Klepp deltok med 17 damer og 14 herrer

Jenter 13 – 18 deltok på Gym For Life (uttak til nasjonal Gym for Life) på Sandnes og i oppvisningskonkurranse i Haugesund, hvor de tok 3. Plass

Gymfest i Vest – stevne for ungdommer som er et samarbeid mellom Rogaland og Hordaland

2. februar deltok vi med 16 gymnaster på Barnas Turntreff på Stavanger.

14. – 20. juli deltok vi med 10 gymnaster på EUROGYM i Coimbra, Portugal. Arrangementet samlet ca 3500 ungdommer fra hele Europa

Turntreff 5. – 7. trinn på Klepp, 18. november. Vi sto som arrangør for 122 gymnaster fra 10 foreninger.

### Arrangement

17. mars Turnfest, arrangør herrene

27. oktober Basar

18. november Turntreff 5-7 klasse

02. desember Juleoppvisning



Fra EUROGYM

## Årsmelding Kvinner Elite

### Styrets sammensetning:

Leder : Else Karin Stangeland

Økonomileder/arrangement : Geirr Ims

Styremedlem sport : Ove Horpestad

Styremedlem : Gro Standeren Undem

Styremedlem Tor Åge Risnes

Styremedlem ikke besatt

Det er i år avholdt 12 styremøter og behandlet 111 saker.

I tillegg har det vært avhold diverse arbeidsmøter.

Daglig leder har fungert som styrets sekretær.

#### Representasjoner:

Repr. på RFK Kretsting Gro Standeren Undem

Repr.på NFF forbundsting Else Karin Stangeland

Styremedlem SKF: Else Karin Stangeland

Studietur Arna/Bjørnar Bergen Geirr Ims,Gro S.Undem,E.K.Stangeland

#### Markedskomite:

Knut Eriksen, Elfinn Lea, Pål Frode Larsen

#### Arrangementskomite:

Geirr Ims har vært leder av arrangementskomiteen. Idrettslagets administrasjon stått for de administrative forberedelser. Dette har vært til stor avlastning for den frivillige arrangementstaben. Arrangementssjef-rollen har vært ivaretatt av Ove Horpestad, Tron Ree, Else Karin Stangeland, Geirr Ims., Torbjørn Hovland og Njål Hove.

Arrangement:

Tron Ree (sikkerhetsjef)

Njål Hove (sikkerhetsjef)

Per Audun Fagermo (dommeransvarlig)

Gro Standeren Undem, busjef

Morten Davidsen (repr. Hjemmelag)

Else Karin Stangeland, Tor Åge Risnes, Ove Horpestad,Geirr Ims, Brit Karlsen Ree

Aud Rosseland, Torbjørn Hovland

Speaker/informasjonsteam:

Inger Grøttå

Sigmund Rolfsen

Magne Hodne

Norunn Aartun Strand

Vaktlag

Hans Kyllingstad (oppsett av vaktlister)

Fotball Bredde

Det har i forbindelse med hjemmekampene i Toppserien vært kampmøte foran hver kamp.

#### Bua på stadion

Gro Standeren Undem har hatt hovedansvaret for bua, men har hatt god hjelp fra Gro Selle Ulvang og Astrid B Gjøse på arrangementene.  Det er jenter fra Klepp 2, Jr, og J15-16 har bidratt med vakter i bua som del av dugnad. Liv Stangeland, Maria Bore, Geirr Ims og Aud Rosseland har assistert ved behov.

#### Oversikt trenere/ledere sesongen 2012

**Kvinner A (elite)**

Trenere: Tommy Andre Velde

Ass.trener Terje Nesse

Spillerutviler: Frode Grøtteland

Keepertrener: Geir Håkon Valland

Keepertrener: Stian Rosseland

Lagleder: Morten Davidsen

Materialforvalter: Morten Davidsen

Statistikk, lisens mv: Martha Aase. Morten Davidsen

Fysioterapeut Unni Håland Austerå

Lege Tove Bjerkreim

**Klepp 2**

Trener: Egel Storevik

Ass.trener Arild Knutsen

Lagleder Tor Åge Risnes og Njål Hove

**Kvinner J 19**

Trener Cornelia Norvall og Silje Horpestad

Lagleder:NM J 19 Tor Åge Risnes

**Jenter 15-16**

Trenere:Jørn Myklebust og Ove Horpestad

Lagleder: Jørn Myklebust

Utviklingsgruppe

Team KleppHus: Frode Grøtteland, Gry Tofte Ims, Tommy Andre Velde

Lagleder Inger Hoch

Gjestetrenere fra andre klubber og Rogaland Fotballkrets

### Administrasjon og drift

Styret har også i år vært gjennom et aktivt drifts år. Styret har fortsatt arbeid i forhold til Jenteløftet og vi har fortsatt jobben med organisasjonsutvikling og publikumsoppslutning. Vi har i 2012 videreført utviklingsprosjektet ”Bli sett” som har som formål å gjøre Klepp Elite ennå betre kjent i vår region. Her er det gjennomført tiltak som klubb-besøk, spillerutviklingsgruppe i Egersund, kontakt med media med mer.

### Arrangement 2012

Vi har gjennomført gode arrangement på våre hjemmekamper gjennom hele sesongen. Vi har hatt kampdelegat fra NFF på hver hjemmekamp. Kampdelegatene har gitt oss nyttige og gode tilbakemeldinger etter hver kamp. Publikumsoppslutningen har gått opp og vi har i gjennomsnitt hatt 224 besøkende i 2012 mot 165 i 2011. Dette gjør at vi i 2012 var den 5 best besøkte klubben i Toppserien. Nevnes kan at når vi har gjort noe spesielt i forhold til publikum så har vi lykkes. Certinastuntet til Frode Grøtteland førte til over 400 tilskuere på tribunen. Denbest besøkte kampen i år var NM finalen J 16 mellom Klepp og Arna Bjørnar hvor vi fylte trubunen og vel så det. /52 var innenfor portene i denne kampen. Et flott gjennomført arrangement av Klepp som høstet masse lovord både fra NM deltakerne, NFF,dommere, ordfører,krets og inviterte gjester.

Vi inviterte før seriestart jentene i egen klubb til pizzakveld Spillerne fra Toppserielaget var på plass og fortalte om livet som fotballspiller og viste flotte bilder fra bl.a. treningssamlingen på La Manga..

Et viktig tiltak for oss i forhold til å bygge relasjoner mellom de unge og de etablerte Toppseriejentene har også i år vært på besøk rundt i klubber for å markedsføre idretten og klubben

Djerv 1919, KFUM og Sandnes/Ulf har gjestet oss i forbindelse med kamper i Toppseien og vi har gitt dem innsikt i hvordan klubben drives.

Vi arrangerte sponsortreff i mai med Per Ravn Omdal som gjesteforeleser med godt oppmøte. Her fikk vi mat fra Kvalbein gård. Det er gjennomført 2 frokostmøter sammen med sponser hvor noen av våre spillere har vært representert.

Vi har fortsatt arbeidet med det grønne hjørnet. Dette fungert svært bra i noen av kampene, men det er avhengig at noen voksne er med og drar lasset. Det grønne hjørnet viste godt igjen i kampen mot Vålerenga hvor vi gjorde en solid jobb i forkant. Dette viser at når vi prioriterer å jobbe for å få publikum til våre kamper lykkes vi.

Vi har videreført balltivoli i Kleppeloen. Dette er et flott familearrangement der barn og voksne øver seg på ulike øvelser med ball. Dette gav inntekter på ca. 45.000. Kirsten Gaard var primus motor for å få dette i stand.

### Inntektsbringende tiltak 2012:

Foruten inntekter fra draktsponsorene som er den største inntektskilden har vi i år hatt følgende inntektsbringende tiltak: Fotballskole for jenter, scoringsklubb private og bedrifter, kafésalg, billotteri, distribusjon KleppAktuelt, kommunalt tilskudd samt diverse dugnadsarbeid.

I scoringsklubben var det ca. 82 registrerte private medlemmer og 13 registrerte bedrifter. En tilbakegang i forhold til i fjor. Vi scoret 47 mål i sesongen så scoringsklubben er en god inntektskilde

Fotballskolen var i år 4 dager rett før skolestart og to dager i høstferien. Dette er ett konsept som kan bli en svært viktig inntektskilde de kommende år. Det var noe mindre deltakere enn året før. Som vanlig er Klepp spillere frå Toppserien som er instruktører mens Klepp 2 er faddere. Deltakerne får utdelt draktsett og vi har fokus på sunn mat og drikke

Vi har også utvidet konseptet og arrangerte fotballskole på Yndlingen i Stavanger i samarbeid med KFUM. hvor vi stilte med instruktører fra Toppserien og Klepp 2. Fotballskolen var for jenter mellom 8 og 15 år.

Sponsorinntektene viser en gledelig økning. Det er gjort en flott jobb fra administrasjonen sin side. Det må være hovedklubben som må ha ansvaret for hvilken struktur som skal brukes for å sikre at vi får inn de markedsinntekter som skal til. Gledelig at vi nå har fått på plass Elfinn Lea her.. Takk til sponsorene som har bidratt hos oss.

Også i år fikk vi ett ekstraordinært tilskudd fra Klepp Kommune.

Vi spilte oss frem til finalen NM J 16. Dette innebar en del ubudsjetterte kostnader, men betydelig høyere inntekter som var direkte relatert til at vi kvalifiserte oss til finalen. En netto gevinst på ca. Kr. 100.000,- (ekstra sponsorinntekter ,pluss premie på 15.000,- fra Telenor)

### Ansatte 2012

Torbjørn Hovland var ansatt som daglig leder i Klepp Elite frem til 31.8.12. Etter denne tid har Espen Primstad fungert som daglig leder i 50 % stilling for Klepp IL. Dette har ført til at styret har hatt ansvaret for å utføre de oppgaver som naturlig ligger hos daglig leder. Styret har med andre ord hatt en travel periode i høst. Elles har øvrig personell bistått oss i ulike oppgaver innen anlegg og økonomi.

### Økonomi

Endelig regnskap for Klepp Kvinner Elite blir framlagt på hovedlagets årsmøte.

Tallene viser imidlertid at vi kan framlegge ett overskudd for 2012 sesongen.

Både inntekter og utgifter ble noe høyere enn budsjettert. Den tydeligste enkeltårsaken til dette var J16 NM finalen som vi arrangerte. Arrangementet ga ett overskudd på bort imot Kr. 100.000,-

Sponsorinntekter ble på ca. 1.080.000,-. Ca 100.000,- høyere enn budsjettert.

Totale inntekter for 2013 ble ca. 3.050.000,- og utgifter ca. 3.025,000,-. Noe som gir ett overskudd på ca. 25.000,-.

### Organisasjon

Også i år har det vært fokus på å forbedre organisasjonen. Vi har nå daglig leder og klubbsekretær som arbeider for oss. Det frivillige apparatet blir viktigere og viktigere for at vi skal kunne utvikle oss videre. Strategisk tenking og prioriteringer som gjør at vi kan jobbe med utvikling av klubben er viktig for styret.

### Sport

Toppserielaget vårt havnet til slutt på en 7 plass. I NM ble det tap for Arna/Bjørnar i 3.runde med 4-1 på bortebane. Klepp 2 som spiller i 2.divisjon endte til slutt på 7 plass av 12 lag.

Trenerforum er avholt x ganger dette året. TAV har ansvar for innkalling og gjennomføring. Alle trenere i kvinner elite deltar. J13 og J 14 trenere har deltatt sporadisk.

Det er avholdt flere møter med fotball bredde med tema innen sport og organisering.

Sportslig utvalg har bestått av Tommy Andre Velde sportslig leder, Terje Nesse, Geir Håkon Valland, Frode Grøtteland, Egel Storevik, Jørn Myklebust, Ove Horpestad, Gro Standeren Undem, Søren Artnzen.

Glitter stod vårt J 16 lag for. De spilte seg frem til finalen som vi fikk æren av å arrangere på vårt flotte anlegg. Vi satte tidlig en arrangementskomitee med Torbjørn Hovland i spissen. Vi fikk med oss mange frivillige i komiteen og vi greide også å skape en økonomisk plattform ved å kjøre på samme opplegget som ved tidligere finaler. Takk til alle involverte.

#### Følgende spillere kunne henge sølvmedaljen rundt halsen

Oda Maria Hove Bogstad, Anne Braut, Tonje Øfsteng, Karen Marie Hove, Ingrid Kvassheim, Margrethe Vikingstad, Therese Øren, Stine Braut, Lene Thiemer, Kristin Jondahl Risnes, Karen Rørtveit Myklebust, Ingrid Hove, Marte Meinseth, Åste Horpestad, Stine Olseth, Anna Lange Moi, Anne-May Sandven, Hanne Selle Ulvang, Torbjørg Storhaug Fosse

Krisin J.Risnes, Karen Marie Hove,Stine Olseth , Oda Hove Bogstad,Tonje Øfsteng og Ingrid Hove har deltatt på Team Rogaland i løpet av sesongen.

Styret er meget stolt og imponert over det arbeidet som er lagt ned av trenere og lagledere på de enkelte nivå. Gry Tofte Ims har vært fast inventar på A landslaget. Gry fikk under NM finalen for kvinner Fair Play prisen for 2012.. Styret gratulerer. Vi har landslagsspillere fra A landslaget til J 16 landslaget.

Det sportslige for øvrig viser vi til egne rapporter fra laglederne Davidsen, Risnes og Myklebust.

Undertegnede vil på vegne av styret takke hver enkelt av dere for ett godt samarbeid i året som har gått. Uten engasjementet som vises av hvert enkelt styremedlem, trenere, lagledere, spillere, ansatte og medlemmer av ulike komiteer og utvalg hadde det vært umulig å drive frem alle prosesser som er nødvendige for å drive en toppklubb.

**TUSEN TAKK ALLE SAMMEN.**

For styret

Else Karin Stangeland

Leder

Årsmelding fra kasserer for året 2012

Klepp Idrettslag er et fleridrettslag som driver idrettslig tilbud i Klepp kommune.

Det økonomiske resultatet i Klepp Idrettslag for 2012 er for gruppene (avdelingene) som følger, beløp i 1000 kr:

|  |  |  |  |  |  |  |
| --- | --- | --- | --- | --- | --- | --- |
|  | **Gruppe** | **Inntekt** | **Kostnad** | **Resultat** | **Resultat etter over-føringer** | **Andel omsetning** |
| 10 | Hovedstyret | 4379 | 1909 | 2470 | **1013** | 45 % |
| 80 | Klepp Elite | 1960 | 3028 | (1068) | **25** | 20 % |
| 30 | Fotball Bredde | 1410 | 1658 | (248) | **23** | 14 % |
| 14 | Uteanlegg | 343 | 927 | (584) | **(584)** | 4 % |
| 40 | Håndball | 591 | 566 | 24 | **107** | 6 % |
| 15 | Stadionbygg | 395 | 1133 | (738) | **(738)** | 4 % |
| 50 | Turn | 208 | 206 | 2 | **2** | 2 % |
| 16 | Turnhall | 301 | 360 | (60) | **(60)** | 3 % |
| 13 | FFO | 154 | 141 | 13 | **13** | 2 % |
| 70 | Barneidrett | 10 | 23 | (13) | **(13)** | 0 % |
| 60 | O-gruppe | 19 | 31 | (12) | **(12)** | 0 % |
|  | Sum | 9770 | 9984 | (214) | **(214)** | 100 % |

Hver avdeling er ansvarlig for sitt budsjett og sitt regnskap. Sponsorinntekter føres på hovedlaget og blir overført gruppene ved årsoppgjøret.

Året 2012 har et negativt resultat på kr 213.700,-. Årsaken er lavere inntekter enn forutsatt, fra sponsor og egne arrangement, samtidig med høyere driftskostnader enn forutsatt. Økte driftskostnader er hovedsaklig knyttet til utgifter sponsor, egne arrangement og vedlikehold. Laget har likevel klart å kompensere for noe av tapte inntekter med ekstra dugnader, billotteri og andre tiltak samt økning medlemmer. I tillegg har både gruppene og administrasjonen hatt god fokus på kostnads kontroll.

Administrasjonen i KIL har hatt daglig leder, adm. sekretær, klubb sekretær, vaktmester og renholder. Daglig leder valgte å fratre stilling 31. august og klubb sekretær fungerte i redusert daglig leder stilling ut året.

På senhøsten fikk laget engasjert en ressurs person til markedsleder arbeid.

Takk til:

* Alle økonomiansvarlige i alle gruppene for godt samarbeid og vel utført arbeid
* Til alle som har arbeidet dugnad for laget og med det bidratt til å holde kostnadene nede
* Medlemsansvarlig som holder god medlemsoversikt og følger opp kontingent innbetaling
* Administrasjons sekretær og daglig leder som holder daglig oversikt, betaler regninger og konterer bilag
* Regnskapsfører og revisor for å levere godt og pålitelig arbeid til KIL

Kleppe, 20.02.2012

Kristin Pettersen

Kasserer

### Balanse pr 31.12.2012

|  |  |  |  |
| --- | --- | --- | --- |
| **Klepp Idrettslag** |  |  |  |
|  |  | **UB** | **IB** |
|  | **Note** | **31.12.2012** | **01.01.2012** |
|  |  |  |  |
| **Anleggsmidler** |  |  |  |
| Investering nytt stadionbygg | 8 | 7 869 220 | 8 245 781 |
| Forskuddsbetalt leie baner |  | 700 000 | 764 500 |
| Driftsløsøre |  | 54 425 | 54 425 |
| **SUM ANLEGGSMIDLER** |  | **8 623 645** | **9 064 706** |
|  |  |  |  |
| **Omløpsmidler** |  |  |  |
| Varelager |  | 0 | 0 |
| Kundefordringer | 7 | 208 365 | 247 406 |
| Bankinnskudd og kontanter |  | 528 680 | 307 549 |
| **SUM OMLØPSMIDLER** |  | **737 045** | **554 955** |
|  |  |  |  |
| **SUM EIENDELER** |  | **9 360 690** | **9 619 661** |
|  |  |  |  |
| **Egenkapital** |  |  |  |
| Egenkapital | 2 | 2 599 462 | 2 619 470 |
| Årets resultat |  | -213 702 | -20 008 |
| **SUM EGENKAPITAL** |  | 2 385 760 | 2 599 462 |
|  |  |  |  |
| **Gjeld** |  |  |  |
| Byggelån |  | 6 068 897 | 6 302 928 |
| **Sum langsiktig gjeld** |  | **6 068 897** | **6 302 928** |
|  |  |  |  |
| Leverandørgjeld | 7 | 526 814 | 356 638 |
| Skattetrekk, arb.giv.avg, mva |  | 124 299 | 100 089 |
| Skyldige feriepenger o.a. lønn |  | 254 920 | 260 544 |
| Annen kortsiktig gjeld |  | 0 | 0 |
| **Sum kortsiktig gjeld** |  | **906 033** | **717 271** |
|  |  |  |  |
| **SUM GJELD** |  | **6 974 930** | **7 020 199** |
|  |  |  |  |
| **SUM GJELD OG EGENKAPITAL** |  | **9 360 690** | **9 619 661** |

### Regnskap 2012 – Budsjett 2013

**Resultatregnskap og budsjettoppstilling pr avdeling viser i påfølgende ark.**

### Resultatregnskap avd. 10 – 14



### Resultatregnskap avd. 15 – 30



### Resultatregnskap avd. 40 – 60



### Resultatregnskap avd. 70 – 80, og Klepp IL samlet



### Noter til regnskap for Klepp Idrettslag 2012

**Note 1 Regnskapsprinsipper**

Årsregnskapet består av resultatregnskap og balanse der inntekter regnskaps-føres når de er opptjent. Kostnader sammenstilles med tilhørende inntekt.

Resultat og balanse er ikke satt opp i henhold til regnskapslovens oppstillings-plan da benyttet oppstillingsplan anses i samsvar med god regnskaps skikk i Norge for foreninger og lag.

**Note 2 Egenkapital**

Egenkapital er pr. 31. desember 2012 positiv med kr 2.599.462,- i balansen.

Det er betydelige verdier i turnhall, stadion og tilhørende arealer som ikke kommer frem i balansen.

**Note 3 Mellomregninger**

Det er bestemt for flere år siden at gruppenes akkumulerte årlige overskudd/ underskudd skal legges frem i forbindelse med årets regnskap.

Tallene pr 31.12.2012 er:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Avd** | **Navn** | **2006** | **2007** | **2008** | **2009** | **2010** | **2011** | **2012** |
| 80 | Klepp Elite | (106) | (66) | 34 | (336) | (495) | (595) | (570) |
| 70 | Barneidrett | 50 | 53 | 77 | 66 | 128 | 154 | 141 |
| 60 | O-gruppe | 157 | 187 | 228 | 229 | 221 | 263 | 251 |
| 50 | Turn | 797 | 808 | 843 | 847 | 932 | 970 | 972 |
| 40 | Håndball | 119 | 124 | 104 | 100 | 99 | 126 | 233 |
| 30 | Fotball bredde | 332 | 142 | (31) | (31) | (244) | (193) | (170) |
| *20* | *Friidrett* | *114* | *107* | *108* | *95* | *95* | *95* | *95* |

Det presiseres at tallene kun er utarbeidet i forbindelse med årsregnskapene og at det ikke er foretatt noen tilsvarende avsetning av midler.

**Note 4 Ansatte**

Det har i regnskapsåret 2012 vært ansatt personell innen administrasjon og drift tilsvarende 3,1 årsverk. Utøvere og trenere kommer i tillegg.

**Note 5 Lønn daglig leder**

Daglig leder lønn i 2012 har vært kr 276.890,- for perioden frem til fratredelse stilling 31.august. Dette er ført konto #5000 avd.10 Adm/Hovedstyre i regnskap.

**Note 6 Honorar til revisor selskap**

Det er i 2012 kostnadsført kr 41.462,- i revisjonshonorar for revisjon utført av selskapet Bryne Revisjon. Dette er ført mot konto #6721 avd. 10 Adm/Hovedstyret i regnskap.

**Note 7 Kundefordringer**

Utestående fordringer og kreditorer er oppført til pålydende. Ingen fordringer forfaller mer en ett år etter regnskapsårets slutt.

**Note 8 Eiendeler/driftsmidler**

Anlegg er oppført til kr 7.869.220,- i balansen.

**Note 9 Lønnskostnader fast ansatte**

Regnskapet for 2012 er belastet med lønnskostnader på kr 3.003.299,-. Arbeidsgiveravgift knyttet til lønnsposter utgjør kr 396.470,-.

**Note 10 Innskuddspensjon**

Ihht lov om obligatorisk tjenestepensjon er idrettslaget pliktig til å ha denne ordningen og i 2012 er det betalt inn kr 22.683,-. Dette er ført mot konto #5250 avd. 10 Adm/Hovedstyret i regnskap.

Kleppe, 20. februar 2012

Kristin Pettersen

Kasserer

*Sak 6. Behandling av innkomne forslag:*

**1. Utvikling og avhending av anlegg som Klepp IL eier.**

Orientering ved Paal-Frode Larsen

**Forslag til årsmøtevedtak:**

Hovedstyret ber årsmøtet om løyve til å fortsette arbeidet med anleggsutvikling og videre utvikling av de konkrete forslagene som er kommet fram gjennom tett samarbeid med klepp kommune.

*Sak 7. Fastsette medlemskontingent*

Orientering ved Paal-Frode Larsen

**Forslag til årsmøtevedtak:**

Kontingenten til Klepp IL økes med 200,- NOK. fra 2014.

*Sak 8. Vedta budsjett – Orientering om nedbetalingsplan lån til Klepp   
 Sparebank.*

I henhold til avtale med Klepp sparebank, skal Klepp IL hvert år nedbetale så mye som idrettslaget klarer på stadionlånet.

Det siste året har vist at Klepp IL per i dag ser seg nødt til å gå noe ned på de månedlige avdragene. Årsaken til dette er bortfall av stadionavtalen og en noe strammere økonomi.

**Forslag til vedtak:**

Hovedstyret ber årsmøte om løyve til å reforhandle nedbetalingsplanen med Klepp Sparebank.

*Sak 9. Valg:*

* 1. Valg av leder i Hovedstyret
  2. Valg av nestleder i Hovedstyret
  3. Valg av 1.varamann til hovedstyret
  4. Valg av kontrollkomiteen
  5. Valg av idrettsmerkeansvarlig
  6. Valg av nemnd for ærestegn
  7. Valg av valgkomiteen for 2011